CELEX: C2004/228/20
Language: hu
Date: 2004-09-11 00:00:00
Title: A Bíróság ítélete (második tanács) 2004. július 13-án a C-82/03. sz. az Európai Közösségek Bizottsága kontra Olasz Köztársaság ügyben (Tagállami mulasztás – EK 10. cikk – Együttműködés a közösségi intézményekkel – A Bizottság tájékoztatásának elmulasztása)

11.9.2004   
            
            
               HU
            
            
               Az Európai Unió Hivatalos Lapja
            
            
               C 228/11
            
         
      A BÍRÓSÁG ÍTÉLETE
   
   (második tanács)
   2004. július 13-án
   a C-82/03. sz. az Európai Közösségek Bizottsága kontra Olasz Köztársaság ügyben (1)
   
   (Tagállami mulasztás - EK 10. cikk - Együttműködés a közösségi intézményekkel - A Bizottság tájékoztatásának elmulasztása)
   (2004/C 228/20)
   Az eljárás nyelve: olasz
   A C-82/03. sz. az Európai Közösségek Bizottsága (meghatalmazott: A. Aresu) kontra Olasz Köztársaság (meghatalmazott: I.M. Braguglia, segítője: A. Cingolo és P. Gentili) ügyben, annak megállapítása tárgyában, hogy mivel nem az elvárható módon működött együtt a Bizottsággal egy, a munkavállalók egészségét és biztonságát érintő ügyben, az Olasz Köztársaság elmulasztotta az EK 10. cikke alapján fennálló kötelezettségei teljesítését, a Bíróság (második tanács), tagjai C.W.A. Timmermans, a tanács elnöke, C. Gulmann, J.N. Cunha Rodrigues, F. Macken és N. Colneric (előadó) bírák, főtanácsnok: M. Poiares Maduro, hivatalvezető: R. Grass, 2004. július 13-án meghozta ítéletét, amelynek rendelkező része a következő:
   
               1.
            
            
               Mivel nem az elvárható módon működött együtt a Bizottsággal egy, a munkavállalók egészségét és biztonságát érintő, a lombardiai Mandello di Lario (Olaszország) településen elhelyezett tisztítóberendezéssel kapcsolatos ügyben az Olasz Köztársaság elmulasztotta az EK 10. cikke alapján fennálló kötelezettségei teljesítését.
            
         
               2.
            
            
               Az Olasz Köztársaságot kötelezi a költségek viselésére.
            
         
      (1)  HL C 101.,2003.4.26.